Lansangang-bayang N62

Ang Pambansang Ruta Blg. 62 (N62) ay bumubuo sa sistema ng lansangang bayan sa Pilipinas. Dumadaan ito patimog mula Maynila patungo sa hilaga-silangang Kabite.

Paglalarawan ng ruta

Parañaque papuntang Las Piñas

Ang hilagang bahagi ng N62 ay bumubuo sa isang pangunahing daang kolektor na dumadaan mula hilaga-patimog sa katimugang Kalakhang Maynila. Dati isang bahagi ng Calle Real, isa na itong pang-apatang daang arteryal na hindi hinahatian ng panggitnang harangan na itinakda bilang bahagi ng Daang Radyal Blg. 2 (R-2) ng sistemang daang arteryal ng Kamaynilaan. Dumadaan ito kalinya ng Bulebar Roxas at Manila–Cavite Expressway sa kanluran. Kilala ang bahagi ng N62 sa Parañaque bilang Abenida Elpidio Quirino, at ang bahagi sa Las Piñas bilang Abenida Padre Diego Cera.

Las Piñas papuntang Bacoor

Ang katimugang bahagi ng N62 ay bumubuo sa bahagi ng Lansangang Emilio Aguinaldo, na kilala rin bilang Daang Cavite-Batangas at Manila West Road. Isa itong pang-apatan hanggang pang-animan at 41 kilometro (o 25 milyang) lansangan na dumadaan sa mga ma-abalang lungsod at bayan ng Kabite.  

Bacoor papuntang Noveleta

Tutuloy ang bahaging Lansangang Aguinaldo sa timog bilang mga Pambansang Ruta Blg. 419 at 410, habang liliko ang N62 sa kanluran bilang Lansangang Tirona mula Bacoor hanggang Noveleta. 

Noveleta papuntang Lungsod ng Cavite
Kilala ang huling bahagi ng N62 bilang Daang Manila–Cavite, mula Noveleta papuntang Lungsod ng Cavite.

Mga sanggunian

Mga kawing panlabas
 Department of Public Works and Highways 

Kategorya:Mga ruta ng mga sistema ng lansangang bayan at mabilisang daanan sa Pilipinas
Kategorya:Mga ruta sa Kalakhang Maynila